Jegyzőkönyv
2018. december 12. napján 17,00 órakor a Gősfa Faluház helyiségében megtartott közmeghallgatás és nyilvános képviselőtestületi ülésről.
Jelen vannak: 	Farkas Tiborné	polgármester
	Vincze Istvánné	alpolgármester
	Hessel Ferencné	képviselő 
	Horváth Edit	képviselő 
	Szabó Gyuláné	képviselő
	Szita Gabriella	jegyző
	Dr Horváth Renáta 	igazgatási ügyintéző
Farkas Tiborné polgármester köszöntötte a megjelenteket 8+ fő állampolgár jelent meg. A képviselő-testület 5 igen egyhangú szavazattal a meghívótól eltérően a következő napirendet fogadta el.
Tervezett napirend:
1.) Közmeghallgatás
témája: 2018. évi önkormányzati költségvetés, feladatfinanszírozás rendszere
Előadó: Farkas Tiborné polgármester
2.) Helyi Esélyegyenlőségi Program-lakossági fórum
Előadó: Dr Horváth Renáta Helyi Esélyegyenlőségi programfelelős
3.) A szociális igazgatás és szociális ellátások helyi szabályairól szóló 4/2015(II.23.) önkormányzati rendelet módosítása
Előadó: Farkas Tiborné polgármester
4.) Beszámoló a 2018. évben adóigazgatás körében végzett tevékenységről 
Előadó: Farkas Tiborné polgármester
5.) Beszámoló a lakóhely környezetvédelmi állapotáról
Előadó: Farkas Tiborné polgármester
6.) Egyebek
7.) Szociális tűzifa jogosultak kiválasztása 
Napirend tárgyalása:
1.) Közmeghallgatás
témája: 2018. évi önkormányzati gazdálkodás, megvalósult fejlesztések.
Előadó: Farkas Tiborné polgármester
Farkas Tiborné polgármester: Köszöntötte a megjelenteket, felkérte a jegyzőt, ismertesse az Önkormányzat ez évi gazdálkodási adatait. 
Szita Gabriella jegyző ismertette az elkészített írásos beszámolót. 
Farkas Tiborné polgármester: Elmondta, hogy az adóbevételek terén van még kintlévőség, amelynek behajtása folyamatban. Az önkormányzat csak pályázati támogatásból tud fejlesztéseket végrehajtani. A faluház felújítása kapcsán elmondta, hogy 2016.–ban beadott pályázat hivatalos nyertes értesítése 2018. augusztusában érkezett meg. Sajnos az eltelt időben megnövekedtek az építési anyagárak. A 37,5 millió Ft összeg körül lehet a faluház tetőszerkezet felújítása, a pályázati támogatás 26 millió Ft. 
2018. évre összesen 14 pályázatot nyújtottak be. 2018. évben több rendezvényt tartottak. Többek között Falunap, autómentes nap, szüreti felvonulás, mikulás ünnep, adventi koszorúkötés, mézeskalács sütés. Még előttünk áll a karácsonyi műsor. 
2018. év február 28. napján megszűnt az előző közmunkaprogram. Későn indult az új program, nem volt közmunkás, aki füvet tudott volna nyírni.
Facsemetét vásároltak Kőszegfalváról. Köszöni Nagypáli Önkormányzat segítségét a facsemeték hazaszállításában. Megköszönte, hogy Nagypáli Önkormányzat segítséget nyújtott a tavalyi évben a Vörsi bethlehem meglátogatásában, szintén Nagypáli Önkormányzat által adott muskátlik díszítették a települést.
A település új falugondnoka ez évben elvégezte a falugondnoki képzést, amely 400 e Ft –ba került. A faluház vezető közösségi színtér okj képzésre jár Szombathelyre, amely kötelező képzés. A vizsgára 2019. tavaszán kerül sor.
Elmondta, hogy a digitális jólét programban nyertek eszközöket. A korábban említett EFOP pályázatból a település konzorciumi tagként 20 millió Ft összegű támogatást használhat fel. 2018 évben öszesen 14 pályázatot nyújtottak be.
2018. évben benyújtottak Rendezvénytérre pályázatot, Közösségi tér kialakítására, bakancsos túra pályázatot, rendezvény megtartására is pályázatak. Ezek elbírálása még nem történt meg.
Volt lehetőség a templom felújítására is pályázatot benyújtani. A plébános urat megkeresték, azonban ő akkor elutazott Izraelbe. A püspök megyéről annyit kérdeztek, hogy van-e külön adószáma a Gősfa-i templomnak. A plébános úr annyit mondott erre, hogy nem akar még külön ezzel is törődni, nincs rá ideje.
Elmondta, hogy az Önkormányzatnak van tűgyújtási rendelete, a kerti eszközök használatának szabályai. Vannak olyan állampolgárok, akik ezeket a kerti eszközöket csak vasárnap használják, amikor ezt a rendelet nem engedi. Arra kéri a lakosságot, hogy aki látja, hogy a rendeletben foglaltak ellenére gyújtanak tüzet, égetnek veszélyes hulladékot, műanyagot, kábelt. Kéri, a lakosságot figyelmeztessék egymást, arra, hogy ezt ne tegyék. A hulladék elhelyezése a szelektív konténerek mellett nagy gondot okoz, illetve a szelektív hulladékedényekben nem megfelelően vannak a hulladékok elhelyezve. Gondot okoz a közterületen eldobált műanyag zacskók és egyéb fém dobozok.
Megkérdezte a megjelent állampolgárokat, tegyék fel kérdéseiket.
Dormán János állampolgár: A sportpálya állapota aggodalomra ad okot. Amikor kialakították nagyobb reményeket fűztek hozzá. A falunapok a faluház udvarába vannak beszorítva. Nagyon szorosan vannak a faluház udvarában. 
Farkas Tiborné polgármester: A lakók nem vigyáztak a kialakított pályára.
Dormán János állampolgár: A tűzgyújtással kapcsolatosan elmondta, hogy nem érti, miért akkor gyújtanak tüzet, amikor a falu felé fúj a szél. A robbanómotoros gépekkel kapcsolatosan véleménye szerint szólni kellene az állampolgároknak. A szemételhelyezéssel kapcsolatosan elmondta, hogy tavasszal hulladékgyűjtést lehetne szervezni, talán ez összekovácsolná a lakosságot.
Farkas Tiborné polgármester: A polgárőrség benevezett a szemétszedési akcióba. Szedték is a hulladékot, a többség meg kinevette őket.
Dormán János állampolgár: Nem szabad feladni. Az önkormányzati utak állapotával kapcsolatosan megjegyezte, hogy a kátyúkat folyamatosan figyelemmel kell kísérni. Fontos ezek kijavítása a balesetek elkerülése miatt. Ha valakit ilyen kátyú miatt baleset ér, akkor az önkormányzatnak kell hely állni. Az út menti növényzetek is gondot okoznak. Véleménye szerint erre a feladatra is lehetne munkát szervezni a lakosság körében. Nagyon sok pályázat nem nyert, ami nem túl, kedvező az önkormányzatnak. A Vitárgya-i pihenővel kapcsolatosan kérdezte, hogy jó lenne, ha esőbeállót tudnának csinálni.
Farkas Tiborné polgármester: Elmondta, hogy tervben van a kérdéses esőbeálló készítése. Az önkormányzat 420eFt-nyi fát értékesítettek annak érdekében, hogy az esőbeállóhoz szükséges anyag fedezete meglegyen. 
Köcse Tibor Nagypáli község polgármester: Tisztelettel köszöntötte a megjelenteket. Elmondta, hogy a polgármester asszony meghívásának oka, hogy időnként célszerű együtt gondolkodva, leülve az esetleges gondokat megbeszélni. Visszatekintve a rendszerváltás időszakára, emlékezhetünk, arra, hogy a Tanácsrendszerben a központ kapott egy bizonyos támogatási összeget, amelyből ha szerencséje volt a társtelepüléseknek, akkor kaphattak fejlesztési pénzt. Az új rendszerben minden település önálló pénzeszközből gazdálkodik. Nem igaz, hogy a Közös Hivatal székhely önkormányzata elvinne pénzeszközt egy-egy településről. 
Hallottuk a benyújtott sikeres pályázatok számát, és azt is mennyi pályázat elbírálását várják. Amikor az önkormányzat csak kétsoros értesítést kap több éve benyújtott pályázata sorsáról, vagy éppen pozitív döntést kap egy két éve benyújtott árakkal rendelkező pályázatra, amely már annyiból nem valósítható meg. Küzdünk ezzel és a munkaerőhiánnyal is. Nehéz a pályázatban vállalt feltételek teljesítése is. Amelyik településen ekkora számban benyújtott pályázatról lehet beszélni, ott van akarat, tudás is. 2020-ig még kiírásra kerülő pályázatok folyamatos figyelemmel vannak kísérve a Nagypáli pályázat írók által
Az emberek sok esetben összekeverik, az önkormányzattal. A szakemberek azon feladatok elvégzésére vannak alkalmazva, hogy az államigazgatási feladatokat elvégezzék, illetve az önkormányzatok törvényes működését biztosítsák. A hivatalnak nem az a feladata, hogy gazdagabbá tegyék a fenntartó településeket. Hallott olyanokat, hogy ha máshová tartozunk, akkor jobb lesz a településnek, mert összetartoznak egy-egy településsel. Ehhez az államigazgatási munkának semmi köze. A civilszervezetekkel, illetve baráti kapcsolatokhoz semmi köze a közigazgatási feladat ellátásnak, itt azt kell vizsgálni, hogy az adott feladat ellátása hol biztosítható a leghatékonyabban. Fontos vizsgálni, hogy mit kap egy település az egyik hivataltól, és mit nyújt a másik hivatal. Vizsgálni kell, hogy volt-e a településen ügyfélfogadás, mennyire elérhető a jegyző, az ügyintézők, a jogászunk. Minden azt hangsúlyozza, hogy nem akarja megváltoztatni Nagypáliban azokat, akik nem értenek egyet azzal, amit az önkormányzat végrehajt. Az önkormányzatnak mindig a többséget kell képviselni. 
Tegnap Zalakarosan vett részt egy országos fórumra, ahol feltették számára azt a kérdést, hogy egy közösség ereje a civilszervezeteken keresztül milyen erős tud lenni. A település vezetése feladata a civil szerveződések összefogása. Az önkormányzat a legapróbb részletekig nem tud mindenre ügyelni, a települést az tartja a legjobban össze, ha vannak közös célok. Nagypáli ezen már túl van. Amikor ő átvette a falu vezetését, 30 e Ft volt a kasszában és 300 e Ft kifizetetlen számlája volt. Ugyan olyan helyzet volt akkor, mint itt most az említett esőbeálló kérdése. Néha súlyozni kell az elvégzendő munkák fontosságát.
A másik fontos kérdés, hogy mennyit költünk a focipályára. Nagypáliban 3 éve van egy műfüves pálya. Most már a környező településről átjárnak oda edzeni. Korábban a lakóparkban élők azzal nyúzták, hogy Nagypáliban nem lehet focizni, mert nincs alkalmas pálya erre. Most, hogy van pálya, nem keresik, nem használják. Nem egyszerű kérdés, ez sem, mert lehet az említett pályára rengeteg pénzt költeni, de ha nem fogja a lakosság használni, akkor ez nem célszerű. 
Nagyon nehéz a pénzfelhasználására vonatkozó döntéseket meghozni az említettek tükrében. 
2020 után még nehezebb lesz fejlesztéseket finanszírozni. Nagy beruházásokra vélhetően továbbra is érkezik az EU felől forrás, azonban az eddigi kisebb programokra nem biztos, hogy lesz forrás. 
Az önkormányzati vezetők szellemiségét jellemzi, hogy ugyan aprónak mondhatók azok a segítségek, amelyet egymásnak tudunk nyújtani, mégis fontos gesztusnak kell tekinteni. Azzal zárja gondolatait, hogy még mindig jobb a kis segítség, mint a semmit tevés.
Farkas Tiborné polgármester: Elmondta, hogy a focipályánál nincs ott a villany, ez nagy gondot jelent. 
Dormán János állampolgár: Azért jegyezte meg a foci pálya ügyét mivel abban rengeteg lehetőség rejlik.
Farkas Tiborné polgármester: Kéri a megjelenteket, hogy keressék ötleteikkel, segítsék a munkájukat.
Kérte Horváth Edit képviselőt, hogy olvassa fel a Karácsonyi műsor meghívóját.
Polgármester 18,40 órakor bezárta a közmeghallgatást. 
2.) Helyi Esélyegyenlőségi Program-lakossági fórum
Előadó: Dr Horváth Renáta Helyi Esélyegyenlőségi programfelelős
Dr Horváth Renáta Helyi Esélyegyenlőségi programfelelős: Ismertette az új HEP tartalmát, elfogadásának szükségességét.
Farkas Tiborné polgármester: Kérte a jelenlevőket mondják el véleményüket.
Kérdés, hozzászólás nem érkezett.
Farkas Tiborné polgármester: Indítványozta Gősfa község 2018-2023 időszakra terjedő Helyi Esélyegyenlőségi Program elfogadását.
Az ülést levezető polgármester a napirend tárgyalását lezárta és megállapította, hogy az ülés határozatképes, jelenlévő képviselők 5 fő, majd szavazásra bocsátotta az elhangzott indítványt.
Gősfa Község Önkormányzati Képviselő-testülete 5 igen egyhangú szavazattal az alábbi határozatot hozta:
Gősfa Község Önkormányzati Képviselő-testületének
35/2018.(XII.12.) számú határozata
1. Gősfa Község Önkormányzati Képviselő-testülete Község Önkormányzati Képviselő-testülete a HEP fórumon megtárgyalta, hogy a 2013-2018-as HEP-ben lévő intézkedési terv megvalósult, intézkedéseit. Megállapítás nyert, hogy a meg nem valósult intézkedések az új 2018-2023- as HEP-be is átvezetésre kerülnek.
2. A HEP fórumon elhangzott új intézkedésekről közös konszenzus született arra vonatkozóan, hogy az új 2018-2023 HEP-be bekerülnek. 
3. Képviselő-testülete Gősfa Község Önkormányzatának 2018-2023-ig terjedő időszakra szóló Helyi esélyegyenlőségi Programját az írásos előterjesztésben foglaltaknak megfelelően elfogadja.
3.) A szociális igazgatás és szociális ellátások helyi szabályairól szóló 4/2015(II.23.) önkormányzati rendelet módosítása
Előadó: Farkas Tiborné polgármester
Farkas Tiborné polgármester: Ismertette a napirend tárgyban készített előterjesztést és rendelet tervezetet, azt kiegészíteni nem kívánta. Kérte a képviselőket mondják el véleményüket.
Kérdés, hozzászólás nem hangzott el.
Kérdés, hozzászólás az elhangzott napirenddel kapcsolatban nem volt, az ülést levezető polgármester a napirend tárgyalását lezárta, megállapította, hogy a képviselő-testület ülése határozatképes, jelenlévő képviselők száma 5 fő, ezt követően szavazásra bocsátotta a szociális igazgatás és szociális ellátások helyi szabályairól szóló 4/2015(II.23.) önkormányzati rendelet módosításáról szóló rendelet-tervezet módosítás nélküli elfogadását.
Gősfa Község Önkormányzati Képviselő-testülete 5 igen egyhangú szavazattal a következő rendeletet alkotta az írásos előterjesztésnek megfelelően:
Gősfa Község Önkormányzati Képviselő-testületének 8/2018.(XII.20) önkormányzati rendelete a szociális igazgatás és szociális ellátások helyi szabályairól szóló 4/2015(II.23.) önkormányzati rendelet önkormányzati rendelet módosításáról
(A rendelet a jegyzőkönyv mellékletét képezi.)
4.) Beszámoló a 2018. évben adóigazgatás körében végzett tevékenységről
Előadó: Farkas Tiborné polgármester
Farkas Tiborné polgármester: Ismertette az írásos előterjesztést, azt kiegészíteni nem kívánta. Kérte a képviselőket mondják el véleményüket.
Kérdés, hozzászólás nem hangzott el.
Farkas Tiborné polgármester: Indítványozta a 2018. évi adóigazgatás körében végzett tevékenységről szóló beszámoló elfogadását.
Az ülést levezető polgármester a napirend tárgyalását lezárta és megállapította, hogy az ülés határozatképes, jelenlévő képviselők 5 fő, majd szavazásra bocsátotta az elhangzott indítványt.
Gősfa Község Önkormányzati Képviselő-testülete 5 igen egyhangú szavazattal az alábbi határozatot hozta:
Gősfa Község Önkormányzati Képviselő-testületének
36/2018.(XII.12.) számú határozata
Gősfa Község Önkormányzati Képviselő-testülete a 2018. évben adóigazgatási körben végzett tevékenységi beszámolót elfogadja.
5.) Beszámoló a lakóhely környezetvédelmi állapotáról
Előadó: Farkas Tiborné polgármester
Farkas Tiborné polgármester: Ismertette az írásos előterjesztést, azt kiegészíteni nem kívánta. Kérte a képviselőket mondják el véleményüket.
Kérdés, hozzászólás nem hangzott el.
Farkas Tiborné polgármester: Indítványozta a lakóhely környezetvédelmi állapotáról szóló beszámoló elfogadását.
Az ülést levezető polgármester a napirend tárgyalását lezárta és megállapította, hogy az ülés határozatképes, jelenlévő képviselők 5 fő, majd szavazásra bocsátotta az elhangzott indítványt.
Gősfa Község Önkormányzati Képviselő-testülete 5 igen egyhangú, minősített többségű szavazattal az alábbi határozatot hozta:
5 igen
Gősfa Község Önkormányzati Képviselő-testületének
37/2018.(XII.12.) számú határozata
Gősfa Község Önkormányzati Képviselő-testülete a lakóhely környezetvédelmi állapotáról szóló beszámolót elfogadta.
6.) Egyebek
· A rendőrség2017 évi tevékenységéről szóló beszámoló 
Előadó: Farkas Tiborné polgármester
Farkas Tiborné polgármester: Ismertette a napirend tárgyában készült írásos beszámolót. Kérte a képviselőket mondják el véleményüket.
Kérdés, hozzászólás nem hangzott el.
Farkas Tiborné polgármester: Indítványozta a rendőrség 2017. évi tevékenységéről szóló beszámoló elfogadását.
Kérdés, hozzászólás az előterjesztéssel kapcsolatban nem hangzott el, az ülést levezető polgármester a napirend tárgyalását lezárta és megállapította, hogy az ülés határozatképes, jelenlévő képviselők 5 fő, majd szavazásra bocsátotta az elhangzott indítványt.
Gősfa Község Önkormányzati Képviselő-testülete 5 igen egyhangú, minősített többségű szavazattal az alábbi határozatot hozta:
Gősfa Község Önkormányzati Képviselő-testületének
38/2018.(XII.12.) számú határozata
Gősfa Község Önkormányzati Képviselő-testülete a rendőrség 2017. évi tevékenységéről szóló beszámolót az írásos előterjesztésben foglaltaknak megfelelően elfogadja.
· Önkormányzati Társulási beszámoló 
Előadó: Farkas Tiborné polgármester
Farkas Tiborné polgármester: A napirenddel kapcsolatosan elmondta, hogy az önkormányzat 3 önkormányzati társulásnak tagja, a Söjtöri Szociális Intézményfenntartó Társulásnak, a ZALAISPA Önkormányzati Társulásnak és az Önkormányzati Társulás Zalaegerszeg és környéke csatornahálózat és szennyvíztisztítótelep fejlesztésére önkormányzati társulásnak. Az önkormányzati társulások működésük körében rendszeresen üléseket tartanak a társulási megállapodásban foglalt feladatokat végrehajtják. Indítványozta a beszámoló elfogadását.
Kérdés, hozzászólás az előterjesztéssel kapcsolatban nem hangzott el, az ülést levezető polgármester a napirend tárgyalását lezárta és megállapította, hogy az ülés határozatképes, jelenlévő képviselők száma 5 fő, majd szavazásra bocsátotta az elhangzott indítványt.
Gősfa Község Önkormányzati Képviselő-testülete 5 igen, egyhangú, minősített többségű szavazattal az alábbi határozatot hozta:
[bookmark: _GoBack]Gősfa Község Önkormányzati Képviselő-testületének
39/2018.(XII.12.) számú határozata
Gősfa Község Önkormányzati Képviselő-testülete az önkormányzati társulások működéséről szóló beszámolót elfogadta.
· Tájékoztató 
Előadó: Farkas Tiborné polgármester
Farkas Tiborné polgármester: Véleménye szerint a karácsonyfa alá a gyerekeknek 30.000 Ft értékben vásároljanak ajándékot, amivel majd itt a faluházban tudnak játszani. 
Ezt követően az ülést levezető polgármester megkérdezte a képviselőket, van-e egyéb közérdeket érintő kérdésük, vagy bejelentésük 
Egyéb közérdeket érintő kérdés, bejelentés nem hangzott el az ülést levezető polgármester a képviselő-testület nyilvános ülését 19,20 órakor bezárta. 
K.m.f.
	Farkas Tiborné 	Szita Gabriella

5

